Portul Constanța 2024. Dezvoltare durabilă, provocări și perspective
În anul 2024, Portul Constanța a resimțit profund efectele unui context economic global dificil, marcat de scăderea cererii pentru transportul maritim de mărfuri și de contextul geopolitic regional. Această situație a fost determinată atât de încetinirea economiilor din hinterlandul Europei Centrale, cât și de reluarea operațiunilor portuare în porturile maritime ale Ucrainei, care au redus oportunitățile comerciale de care Portul Constanța beneficiase în 2022 și în 2023. Industria portuară a României, bazată majoritar pe contribuția mediului privat, a fost expusă unei combinații de factori economici și structurali nefavorabili.